text: 250 arbejdspladser på vej til Haderslev
  11 april 2012 kl. 15.40
  Om et halvt år slår ATP dørene op til en ny arbejdsplads med mellem 200 og 250 ansatte i Haderslev. Med de nye offentlige arbejdspladser får Haderslev et plaster på såret efter at byen har mistet sin største arbejdsplads sygehuset.
  Byggeriet af Udbetaling Danmark skrider frem på havnen i Haderslev.
  Om bare et halvt år skal den nye arbejdsplads stå klar til at huse mellem 200 og 250 nye offentligt ansatte. 
  I dag kom ATP som skal drive Udbetaling Danmark til Haderslev for at fortælle om planerne for den nye arbejdsplads.
  Samtlige kommuner i Region Syddanmark skal til efteråret overføre medarbejdere til den nye myndighed i Haderslev.
  